L-UE trid issaħħaħ il-kompetittività globali u l-kapaċità tal-innovazzjoni bażi ta' difiża teknoloġika u industrijali tal-Unjoni. Fid-19 ta' Novembru 2018, il-Kunsill adotta l-pożizzjoni tiegħu (approċċ ġenerali parzjali) dwar il- Fond Ewropew għad-Difiża propost mill-Kummissjoni Ewropea fil-kuntest tal-Qafas Finanzjarju Pluriennali (QFP) għall-2021-2027. Fit-13 ta' Ġunju 2018, il-Kummissjoni Ewropea ppreżentat il-proposta tagħha għal Regolament tal-Fond Ewropew għad-Difiża bħala parti mill-QFP li jmiss b'pakkett propost ta' EUR 13-il biljun. Il-Fond Ewropew għad-Difiża għandu l-għan li jrawwem l-innovazzjoni jippermetti ekonomiji ta' skala fir-riċerka fil-qasam tad-difiża u fil- fażi ta' żvilupp industrijali billi jappoġġa proġetti kollaborattivi. Fl-approċċ ġenerali parzjali tiegħu, il-Kunsill jaqbel b'mod ġenerali mal-proposta tal-Kummissjoni. B'mod partikolari, huwa jikkonferma l-objettivi u l-istruttura ġenerali tal-Fond, inkluż l-intenzjoni li jinvesti f'teknoloġiji rivoluzzjonarji . Fil-biċċa l-kbira dan ifittex li jiċċara għadd ta' aspetti f'dak li jirrigwarda l- eliġibbiltà ta' entitajiet , u s- sjieda tar-riżultati . Huwa jfittex ukoll li jiċċara l-proċeduri u l-kriterji tal-għoti u d-dispożizzjonijiet li jikkonċernaw is-sehem tal-ispejjeż indiretti li ser jiġu koperti mill-Fond, b'dawn tal-aħħar ikunu element importanti biex il-Fond isir iktar attraenti għal atturi tal-industrija . Il-Kunsill jenfasizza wkoll li ser tingħata attenzjoni speċjali lill-Impriżi Żgħar u ta' Daqs Medju (SMEs) u l-kumpaniji b'kapitalizzazzjoni medja fl-Unjoni. L-approċċ adottat illum huwa mmarkat bħala "parzjali" billi l-aspetti finanzjarji u orizzontali l-oħra tal-fond ser jiddependu fuq il-ftehim ġenerali dwar il-qafas finanzjarju pluriennali li jmiss. Kuntest Aktar kmieni din is-sena, il-Kunsill u l-Parlament Ewropew stabbilixxew Programm Ewropew għall-Iżvilupp Industrijali fil-Qasam tad-Difiża (EDIDP), fil-qafas tal-QFP attwali u b'baġit totali ta' EUR 500 miljun. L-EDIDP għandu wkoll l-objettiv li jrawwem żvilupp kollaborattiv tal-kapaċitajiet tad-difiża u jsaħħaħ il-kompetittività u l-kapaċità tal-innovazzjoni tal-industrija tad-difiża tal-Unjoni. Proposta għal Regolament tal-Parlament Ewropew u tal-Kunsill li jistabbilixxi l-Fond Ewropew għad-Difiża (L-ewwel qari) - Approċċ ġenerali parzjali (Dokument) Proposta mill-Kummissjoni Ewropea għal Fond Ewropew għad-Difiża, stqarrija għall-istampa tas-7 ta' Ġunju 2017 Ara l-paġna tal-laqgħa